**Výbor Národnej rady Slovenskej republiky**

 **pre sociálne veci a bývanie**

Číslo: 605/2010 **77**. schôdza výboru

**329**

**Uznesenie**

## Výboru Národnej rady Slovenskej republiky

**pre sociálne veci a bývanie**

**z 2. marca 2010**

Výbor Národnej rady Slovenskej republiky pre sociálne veci a bývanie prerokoval návrh na vyslovenie súhlasu Národnej rady Slovenskej republiky s Dohovorom Organizácie Spojených národov o právach osôb so zdravotným postihnutím a Opčným protokolom k Dohovoru o právach osôb so zdravotným postihnutím (tlač 1494) a

### súhlasí

 s návrhom na vyslovenie súhlasu Národnej rady Slovenskej republiky s Dohovorom Organizácie Spojených národov o právach osôb so zdravotným postihnutím a Opčným protokolom k Dohovoru o právach osôb so zdravotným postihnutím (tlač 1494);

1. **odporúča**

  **Národnej rade Slovenskej republiky**

 podľa článku 86 písm. d) Ústavy Slovenskej republiky

**vysloviť súhlas**

1. s Dohovorom Organizácie Spojených národov o právach osôb so zdravotným postihnutím,
2. s Opčným protokolom k Dohovoru o právach osôb so zdravotným postihnutím,
3. s uplatnením výhrady Slovenskej republiky k ustanoveniu čl. 27 ods. 1 písm. a) Dohovoru Organizácie Spojených národov o právach osôb so zdravotným postihnutím v súlade s jeho čl. 46 v tomto znení: Slovenská republika uplatňuje ustanovenia článku 27 ods. 1 písm. a) za predpokladu, že implementácia zákazu diskriminácie na základe zdravotného postihnutia pri stanovovaní podmienok náboru, prijímania do práce a trvania zamestnania sa neuplatňuje pri prijímaní do služobného pomeru príslušníkov ozbrojených síl, ozbrojených bezpečnostných zborov, ozbrojených zborov, Národného bezpečnostného úradu, Slovenskej informačnej služby a Hasičského a záchranného zboru;

**rozhodnúť**

o tom, že ide o medzinárodné zmluvy, ktoré má podľa článku 7 ods. 5

Ústavy Slovenskej republiky prednosť pred zákonmi;

1. **ukladá**

**predsedu výboru**,

 aby výsledky rokovania výboru spolu s výsledkami rokovania Ústavnoprávneho výboru Národnej rady Slovenskej republiky spracoval do písomnej spoločnej správy a predložil ju na schválenie Výboru Národnej rady Slovenskej republiky pre sociálne veci a bývanie ako gestorskému výboru.

**Jozef Halecký**

**predseda výboru**

**overovatelia výboru:**

**Ján Golian**

**Róbert Madej**